Publication: Magyar Közlöny
Issue: MK-2001-95 (Year: 2001, Number: 95)
Era: 1990-2004
Section: — többször módosított — 11/1994. (VI. 8.) MKM rendelet
Paragraph Index: 154

— többször módosított — 11/1994. (VI. 8.) MKM rendelet (a továbbiakban: R.) 20. §-a (6) bekezdésének d) pontja, valamint záró rendelkezése a következők szerint módosul: (Ha a tanulónak egy tanítási évben az igazolt és igazolatlan mulasztása együttesen) „d) egy adott tantárgyból a tanítási órák harminc százalékát meghaladja és emiatt a tanuló teljesítménye tanítási év közben nem volt érdemjeggyel értékelhető, a tanítási év végén nem osztályozható, kivéve, ha a nevelőtestület engedélyezi, hogy osztályozóvizsgát tegyen. A nevelőtestület az osztályozóvizsga letételét akkor tagadhatja meg, ha az igazolatlan mulasztások száma meghaladja az igazolt mulasztások számát, és az iskola eleget tett a (3) bekezdésben meghatározott értesítési kötelezettségének. Ha a tanuló a tanítási év végén nem osztályozható, tanulmányait évfolyamismétléssel folytathatja. Ha a tanuló mulasztásainak száma már az első félév végére meghaladja a meghatározott mértéket, és emiatt teljesítménye nem volt érdemjeggyel értékelhető, félévkor osztályozóvizsgát kell tennie.”

Source: https://magyarkozlony.hu/hivatalos-lapok/c433b77dae15ca9996f8dab7f0ba64375ad92095/dokumentumok/656e25985113669c77258fdc587e5c7a9b06fc24/letoltes